Leopard Attack : इंदौर (नईदुनिया प्रतिनिधि)। तीन दिन के भीतर इंदौर के चोरल के जंगल में तेंदुए के हमले की दूसरी घटना सामने आई है। शनिवार को गाजिंदा वनक्षेत्र में डेढ़ साल का तेंदुआ एक पोल्ट्री फार्म में घुस गया। उसे भगाने के लिए ग्रामीणों ने पोल्ट्री फार्म को घेर लिया। करीब 40 मिनट बाद तेंदुआ बाहर निकला और नाले के पास झाड़ियों में छिप गया। सूचना मिलते ही वन विभाग का अमला पहुंचा। तेंदुए को पकड़ने के लिए वनकर्मियों ने रणनीति बनाई। इस बीच तेंदुए ने एक युवक पर हमला कर दिया। युवक के हाथ पर तेंदुए के नाखून लगे हैं। उसे तत्काल उपचार के लिए अस्पताल भेजा गया।
 गाजिंदा गांव में रहने वाला सोहनलाल मुर्गी पालन के व्यवसाय से जुड़ा है। गांव में पोल्ट्री फार्म भी बना है। शनिवार सुबह 8. 30 बजे कुछ ग्रामीणों ने तेंदुए के बच्चे को पोल्ट्री फार्म में घुसते देखा। ग्रामीणों ने पोल्ट्री फार्म का दरवाजा बंद कर दिया। इसके बाद तेंदुए को देखने के लिए ग्रामीणों का मजमा लग गया। इस बीच चोरल रेंजर रविकांत जैन को सूचना दी। डीएफओ नरेंद्र पंडवा, एसडीओ केके निनामा सहित अन्य स्टाफ भी तुरंत मौके पर पहुंचे। तब तक तेंदुआ वहां से निकलकर समीप के नाले की झाड़ियों में छिप गया।
 देखने के लिए लगी ग्रामीणों की भीड़ - पोल्ट्री फार्म का निरीक्षण करने पर पाया कि तेंदुए ने एक भी मुर्गी को नहीं खाया जबकि फार्म में कुत्ते का शिकार करने के प्रमाण मिले हैं। झाड़ियों में छिपे तेंदुए को देखने के लिए गाजिंदा, उमठ और आसपास के गांव से लोग आने लगे। देखते ही देखते 200 से अधिक ग्रामीण वहां इकट्ठा हो गए। ग्रामीणों को वहां से हटाया गया। शाम छह बजे तक तेंदुआ पकड़ा नहीं जा सका। विभाग वहां एक पिंजरा लगाकर निगरानी कर रहा है। डीएफओ नरेंद्र पंडवा ने कहा कि तेंदुए को पकड़ने के बाद उसे दूसरे स्थान पर छोड़ा जाएगा।
 दहशत में ग्रामीण - बुधवार देर रात दुधी बावड़ी में तेंदुए ने छह साल की बच्ची पर हमला कर दिया था। गर्दन को मुंह में दबोचने के चलते बच्ची की मौत हो गई। घटना के बाद चोरल में ग्रामीण काफी डरे हुए हैं। इस बीच शनिवार को एक और हमला होने के बाद ग्रामीण काफी दहशत में है।
 सालभर में तीसरा हमला - इंदौर वनमंडल में सालभर के भीतर तेंदुए के हमले की तीसरी घटना है। बीते साल मार्च में लिंबोदी ग्राम में एक तेंदुआ घूस आया था। जहां हमले में चार लोग घायल हुए थे। इसमें एक डेढ़ साल की बच्ची की उपचार के बाद मौत हो गई। जबकि मवेशियों को आए दिन तेंदुआ अपना शिकार बना रहा है। इंदौर, महू, मानपुर और चोरल में गाय, बकरी और भेंड के शिकार की दस से पंद्रह घटनाएं हो चुकी हैं।
 
Leopard Attack : इंदौर । तीन दिन के भीतर इंदौर के चोरल के जंगल में तेंदुए के हमले की दूसरी घटना सामने आई है। शनिवार को गाजिंदा वनक्षेत्र में डेढ़ साल का तेंदुआ एक पोल्ट्री फार्म में घुस गया। उसे भगाने के लिए ग्रामीणों ने पोल्ट्री फार्म को घेर लिया। करीब चालीस मिनट बाद तेंदुआ बाहर निकला और नाले के पास झाड़ियों में छिप गया। सूचना मिलते ही वन विभाग का अमला पहुंचा। तेंदुए को पकड़ने के लिए वनकर्मियों ने रणनीति बनाई। इस बीच तेंदुए ने एक युवक पर हमला कर दिया। युवक के हाथ पर तेंदुए के नाखून लगे हैं। उसे तत्काल उपचार के लिए अस्पताल भेजा गया। गाजिंदा गांव में रहने वाला सोहनलाल मुर्गी पालन के व्यवसाय से जुड़ा है। गांव में पोल्ट्री फार्म भी बना है। शनिवार सुबह आठ. तीस बजे कुछ ग्रामीणों ने तेंदुए के बच्चे को पोल्ट्री फार्म में घुसते देखा। ग्रामीणों ने पोल्ट्री फार्म का दरवाजा बंद कर दिया। इसके बाद तेंदुए को देखने के लिए ग्रामीणों का मजमा लग गया। इस बीच चोरल रेंजर रविकांत जैन को सूचना दी। डीएफओ नरेंद्र पंडवा, एसडीओ केके निनामा सहित अन्य स्टाफ भी तुरंत मौके पर पहुंचे। तब तक तेंदुआ वहां से निकलकर समीप के नाले की झाड़ियों में छिप गया। देखने के लिए लगी ग्रामीणों की भीड़ - पोल्ट्री फार्म का निरीक्षण करने पर पाया कि तेंदुए ने एक भी मुर्गी को नहीं खाया जबकि फार्म में कुत्ते का शिकार करने के प्रमाण मिले हैं। झाड़ियों में छिपे तेंदुए को देखने के लिए गाजिंदा, उमठ और आसपास के गांव से लोग आने लगे। देखते ही देखते दो सौ से अधिक ग्रामीण वहां इकट्ठा हो गए। ग्रामीणों को वहां से हटाया गया। शाम छह बजे तक तेंदुआ पकड़ा नहीं जा सका। विभाग वहां एक पिंजरा लगाकर निगरानी कर रहा है। डीएफओ नरेंद्र पंडवा ने कहा कि तेंदुए को पकड़ने के बाद उसे दूसरे स्थान पर छोड़ा जाएगा। दहशत में ग्रामीण - बुधवार देर रात दुधी बावड़ी में तेंदुए ने छह साल की बच्ची पर हमला कर दिया था। गर्दन को मुंह में दबोचने के चलते बच्ची की मौत हो गई। घटना के बाद चोरल में ग्रामीण काफी डरे हुए हैं। इस बीच शनिवार को एक और हमला होने के बाद ग्रामीण काफी दहशत में है। सालभर में तीसरा हमला - इंदौर वनमंडल में सालभर के भीतर तेंदुए के हमले की तीसरी घटना है। बीते साल मार्च में लिंबोदी ग्राम में एक तेंदुआ घूस आया था। जहां हमले में चार लोग घायल हुए थे। इसमें एक डेढ़ साल की बच्ची की उपचार के बाद मौत हो गई। जबकि मवेशियों को आए दिन तेंदुआ अपना शिकार बना रहा है। इंदौर, महू, मानपुर और चोरल में गाय, बकरी और भेंड के शिकार की दस से पंद्रह घटनाएं हो चुकी हैं।